**ПРИЈЕДЛОГ**

На основу члана 30. став 1. алинеја 2. Закона о локалној самоуправи („Службени гласник Републике Српске“, број: 101/04, 42/05, 118/05 и 98/13), члана 20. став 3. Закона о споменицима и спомен-обиљежјима ослободилачких ратова („Службени гласник Републике Српске“, број: 28/12) и члана 38. став 2. тачка б) Статута Града Бијељина („Службени гласник Града Бијељина“, број: 8/13 и 27/13), Скупштина Града Бијељина на\_\_ сједнициодржаној дана 2015. године, донијела је

**О Д Л У К У**

**O ДАВАЊУ САГЛАСНОСТИ УДРУЖЕЊУ ПОРОДИЦА НЕСТАЛИХ БОРАЦА И ЦИВИЛА „СЕМБЕРИЈЕ И МАЈЕВИЦЕ“ ЗА ПОДИЗАЊЕ СПОМЕНИКА СВИМ МАЈКАМА ПОГИНУЛИХ СРПСКИХ СИНОВА СВИХ РАТОВА**

Члан 1.

Овом Одлуком даје се сагласност за подизање споменика Свим мајкама погинулих српских синова свих ратова који ће бити изграђен у црквеној порти Саборног храма Рођење Пресвете Богородице у Бијељини (Лединци).

Члан 2.

Финансијска средства за подизање споменика обезбједиће Удружење породица несталих бораца и цивила „Семберије и Мајевице“.

Члан 3.

Ова Одлука ступа на снагу осмог дана од дана објављивања, а објавиће се у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: 01-022-/15 П Р Е Д С Ј Е Д Н И К

Б и ј е љ и н а, СКУПШТИНЕ ГРАДА БИЈЕЉИНА

Датум, \_\_\_\_\_\_\_\_\_\_\_\_2015. године

Драган Ђурђевић

**О Б Р А З Л О Ж Е Њ Е**

**О Д Л У К Е**

**O ДАВАЊУ САГЛАСНОСТИУДРУЖЕЊУ ПОРОДИЦА НЕСТАЛИХ БОРАЦА И ЦИВИЛА „СЕМБЕРИЈЕ И МАЈЕВИЦЕ“ ЗА ПОДИЗАЊЕ СПОМЕНИКА СВИММАЈКАМА ПОГИНУЛИХ СРПСКИХ СИНОВА СВИХ РАТОВА**

**I– ПРАВНИ ОСНОВ**

* члан 30. став 1. алинеја 2. Закона о локалној самоуправи („Службени гласник Републике Српске“, број:101/04, 42/05, 118/05 и 98/15),
* члан 20. став 3. Закона о споменицима и спомен-обиљежјима ослободилачких ратова („Службени гласник Републике Српске“, број: 28/12)
* члан 38. став 2. тачка б) Статута Града Бијељина („Службени гласник Града Бијељина“, број:8/13 и 27/13) ,

**II – РАЗЛОЗИ ЗА ДОНОШЕЊЕ ОДЛУКЕ**

Иницијативу за подизање споменика поднијело је Удружење породица несталих бораца и цивила „Семберије и Мајевице“ Комисији за споменике и спомен-обиљежја Града Бијељина.

Чланом 19. Закона о споменицима и спомен-обиљежјима ослободилачких ратова прописано је да свако може дати иницијативу за подизање споменика и спомен-обиљежја, а да се иста подноси Комисији за споменике и спомен-обиљежја коју именује Градоначелник.

Комисија за споменике и спомен-обиљежја Града Бијељина је прихватила иницијативу, те исту доставља на разматрање Скупштини Града Бијељина.

**III – ФИНАНСИЈСКА СРЕДСТВА**

За реализацију ове Одлуке нису потребна финансијска средства.

О Б Р А Ђ И В А Ч

Одјељење за борачко-инвалидску и цивилну

заштиту